- Hindi News
- National
- एलएसआर कॉलेज में पढ़ रही चीन मूल की छात्रा से छेड़छाड़ करने वाला माली हुआ गिरफ्तार
एलएसआर कॉलेज में पढ़ रही चीन मूल की छात्रा से छेड़छाड़ करने वाला माली हुआ गिरफ्तार
नई दिल्ली | चीनीमूल की युवती के साथ छेड़छाड़ करने वाले माली को पुलिस ने गिरफ्तार कर लिया है। आरोपी की पहचान अवनीश उर्फ महावीर के रूप में हुई है। गौर हो कि एलएसआर कॉलेज में पढ़ रही युवती ने 27 फरवरी को मामला दर्ज कराया था। शिकायत में उसने बताया था कि वह कैलाश कालोनी इलाके में रहती है। आरोपी फ्लावर पॉट बेचने के बहाने घर में दाखिल हुआ। जहां उसने पीड़िता के साथ छेड़छाड़ की। पीड़िता की शिकायत पर पुलिस ने मामला दर्ज कर आरोपी की तलाश शुरू की। पीड़िता के बताए हुलिए के आधार पर पुलिस ने स्कैच बनवाया। आसपास के सभी इलाकों में लोगों से पूछताछ की गई। गुरुवार देर रात मुखबिरों की सूचना के आधार पर आरोपी को गिरफ्तार कर लिया गया।
tgl_Latn sot_Latn hin_Deva hin_Deva hin_Deva